ኢሶህዴፓ ስያሜውን ወደ ሶዴፓ ቀየረ
የኢትዮጵያ ሶማሌ ህዝብ ዴሞክራሲያዊ ፓርቲ (ኢሶህዴፓ) ስያሜውን ወደ ሶማሌ ዴሞክራሲ ፓርቲ (ሶዴፓ) ቀየረ።ፓርቲው 10ኛ ድርጅታዊ ጉባኤውን በማካሄድ ላይ ይገኛል።ጉባኤው በውሎው ከዚህ በፊት ይጠቀምበት የነበረውን የኢትዮጵያ ሶማሌ ህዝብ ዴሞክራሲያዊ ፓርቲ (ኢሶህዴፓ) ስያሜውን ወደ ሶማሌ ዴሞክራሲ ፓርቲ (ሶዴፓ) ቀይሯል።ስያሜውን መቀየር ያስፈለገበት ምክንያትም ፓርቲው ከደረሰበት ደረጃና የዴሞክራሲያዊ ስርዓትን ከማሳደግ አንፃር ስያሜ መቀየር አስፈላጊ ሆኖ በመገኘቱ ነው ተብሏል።ፓርቲው እያካሄደ ባለው ጉባኤ ከስያሜው በተጨማሪ የድርጅቱን አርማ፣ ደንቡንና መመሪያዎችን እያሻሻለ ይገኛል።እስካሁን ከተሻሻሉ የፓርቲው መመሪያዎች መካከልም በክልሉ የተወለደና የሶማልኛ ቋንቋ መናገር የሚችል እንዲሁም የክልሉን ህገ መንግስት የሚያከብር ማንኛውም ዜጋ የፓርቲው አባል መሆን ይችላል የሚለው ይገኝበታል።ፓርቲው በሌሎች መመሪያዎችና በፓርቲው አርማ ዙሪያ እየመከረ መሆኑ ነው የተገለፀው። (ምንጭ፡- ኤፍቢሲ)